
EROKAMANO 


Wagoyo erokamano ne jogo duto mane 0Somo, 
bidho kendo yiero sigendini apargi kuom sigendini 
mathoth mane mon ondiko. 

Watimo ne Obong'o Charles erokamano kuom loko 
sigendinigi e dho Luo ma wasomo kani. Bende waduoko 
erokamano ne Beatrice Olooma en karand KWLG kuom 
bedo gi kinda mar goyo sigendinigi chapa edhok 
тородоге opogore. 

Erokamano maduong' mogik wagoyone Swedish 
International Development Authority (SIDA) kuom chiwo 
kony mane omiyowa chako tijni mar goyo buge ne mon. 


WECHE MOTELO 


Gimomiyo Ondiek Ng'ute Obam gi Sigendini 
Моко en kitabu mar ariyo (volume2) ma Kenya Women 
Literature Group (KWLG) osegoyo ne mon. Kitabuni 
otingo sigendini machieko apar. Abich gin sigendini 
machon to abich gin sigendini ma запі. 

Sigendinigi ne oyier ei sigendini moloyo mia abich 
mane oor e piem sigendini ma chieko mar mon mane 
ochan gi KWLG e hik 1990. Mon moa e tunge Kenya 
duto ne ooro sigendini mondiki gi dhok mopogore © 
piemni. Moko ne ondiko to moko ne ogano ne jomanyalo 
ndiko negi. Omiyo kia somo gi ndiko ok nyal moni bedo 
jandiko. 

Min Nyiri gi Sigendini Moko e kitabu ma KWLG ne 
okwongo goyo. En to oting'o sigendini ang'wen 
machieko. Ariyo gin sigendwa machon to ariyo gin 
sigendini ma sani. Min Nyiri gi Sigendini Moko oselok e 
dho Kisii, Kikuyu, Kikamba, Luhya, Maasai, Luo, Kalenjin, 
тайа, Kiswahili to кода Dhongere. Magi gin buge apar te! 
Gimomiyo Ondiek Ng'ute Obam bende ibiro lok e dhok 
mathoth kaka Min Nyiri gi Sigendini Moko. Waloko 
kitabugi e dhok mathoth kaachiel ді Kiswahili кода gi 
Dhongere nikech wadwaroni dhako ka dhako oyud kitabu 
e dhok monyaló somo. Bende wabiro goyo kitabugi e 
dhok токо mapod waweyo oko. 

KWLG dwaroni mond Kenya osom kendo ondiki 
kata ogan sigendini mag ngima gi, kata ma giloso gin gi 
wegi kata mana machon mane ogan negi kapod ne 
gitindo. 

Bende KWLG dwaro goyo ne mon buge kod 
gasede moting'o rieko gi weche makelo dongruok maber 


kamoro amora ma gintie kata e dala kata e taonde. 


V 


— 


Kitabu mane wakuongo goyo mar Min 
Sigendini Moko ng'iewore maber malich. Mani 
mon kare ng'iewo kendo somo buge тапа malon 

Omiyo wachoni mon ok som buge sigendin 
adiera chuth. Mon modak e mier ma iluongo пі rural 
ma ok taonde, wayudoni somo madwaro loyo mon | 
taonde. Kuom тап! wagoyo ! Gimomiyo Оісус 
Obam ka wageno ni en bende обіго ng'iewc 
kaka Min Nyiri gi Sigendini Moko. 

Milome gi:ote ma wango ne mon duto € 
ng'eyo somo Кода ndiko nikech kata ka ipuro 
ohala того amora kaka rundo kendo loko bel, ka! 
olembe, alode kata ohala moro amora, nyaka ing « 
gi pesa adi? Idwaro pesa adi? Iyudo ohala, | 
Kuom mani tem mondo ing'e somo, ndiko to К 
kwano moko mayot. Sani nitie mon mathoth e 
ma osepuonjore somo, ndiko gi rieko токо math 
moko kuomgi gin joma hikgi thoth. Omiyo in mi 
somo jiw jowetenigo bende mondo opuonjre some 

Somo ema loso dhano. Mani emaomiyc 
mon duto mapod kia ndiko gi somo mondo och! = 
jo-madongo mondo gipuonjre somo. Kata man: 
nyinggi kende. 


ASENATH BOLE ODAGA 
JAKOM/EDITOR 


ANYALO NENO KENDO 


Simo ne oywak e kinde mane arudho dier od jikon. 
Ne adhiro ndowo mane ni gi pi e bwo mesa kane adhi 
mako simo. Osiepna moro ema nogoyo simo kawachona 
пі, “Nyoro мап gi welo kendo chiemo manyoro watedo 
nyo odong' mathoth ahinya. Akelni? Wanyalo chiemo 
kaachiel mondo bende wagoye mbaka matin.” 

"Erokamano Rosa,” Naduoko. kamano. Kendo 
napake ni, “In nyako maber ahinya. An kenda, Mama 
odhi chiro. Bi maok ideko." Natimo matek mondo atiek tija 
piyo. 

Nakonyora gi tiendena ariyo mondo ayud ndowo 
kama naketee. Muofni dwaro gik moko gi tiendegi koda ai 
lwetegi bende. Noyudo ka asebedo muofu kuom higni 
abich - chakre nabed jahigni apar gadek. Wengena 
nosechanda chakre tinna. Ne ok anyal neno gik man 
kumabor. Ne an gituo moro e wang'a mane mona neno 
gik moko. Tuo mar tigo bende nodonjo e wang'a mi koro 
ok ne nyal yang' mondo othiedhi. Omiyo nabedo muofu. 

Napenjora kenda пі, “Еге ndowo,” Kane ok anyal 
yude piyo gi tienda, iya nawang' ma ne atemo mondo 
ayude ді Iwetena. Nagoyo lemba е tok kom malit ahinya. 
Іуа nowang’ mi abet ріпу nyaka гет ne okwe. Bang’ 
mano nayudo ndowo mane óting'o pi, mane atieko luoko 
dier ot. 

Bang’ ndalo ang'wen kane abet kor budho, ne aketo 
lweta e bad kom man buta. Nating'o Iweta malo kendo ne 
ayudo ni anyalo nene mariw riw. Nating'o Iwetena duto. 
Nene ginenore mopogore to bang'e mos mos ne gichako 
chalo ka bede dhano mapile. Ne arango mesa mane ni 
buta mane aneno taya mane пі е wiye. Kendo ne arango 


заа maduong' man e kor ot mi naneno Iwetene. Ne en 
saa adek motieno. Koro ne nenore ratiro ni ne anyalo 
neno, kendo bedona muofu norumo. Hononi notimorena 
mapiyo mane aparo mana ni abiro bet muofu mapiyo 
kamano. Nyaka ne anyis Mamana. Nawuotho ka adhi ire 
mi awachone ni, “Mama, anyalo neni.” Mani ne okawe gi 
wuoro kendo wuoyo notame. 

Kinde no ema nyamera bende ne odonjee. En 
bende ne awachone ni, "Iber malich.” Nochung' Kama ne 
entie kobwonjo kendo ne ok onyal yie ni ne aneno adier . 
"Nanga miruako bende ber ndi," Namedo wachone, 

Mamana noringo kadhi omo gik moko kaka piche 
joodwa mane pok aneno mondo onyisa, kendo nomiya 
njagi maber mane osiepna moro omiya. Eka ne anene 
mokuongo nyaka ne miyago. Ne wadwaro goyo simo ku 
mabor ni wuora to ne Mama owachoni wawe mondi. 

Otieno ka joodwa duto nosenindo, ne arango gik 
токо duto ma wango nyaka saa ongachiel mar otieno 
mapiny rugo okinyi. Kane aweyo timo mano mondo ayue 
пе achako rango oko gi dirisa mane aneno dwe: kendo ne 
arange gaming'a. Okinyi ne arango wang’ chieng' 
kawuok. Kendo namedo timo kamano kuom kinde 
mathoth. 

Kinyne godhiambo Baba nobiro nena. “Hannah gik 
moko duto pod beyo?” Nopenja. Kendo nanyise kaka en 
owuon ober malich. Mama noloso chiemb otieno mamit 
-ma рок nabilo. Chieng'ni ne en chieng' maber moloyo 
moko duto e ngimana. 

Kane ochopo wuok tich ne adhi neno daktar мапа”. 
Nokwaya mondo asomne wer moro mondik gi nukta 
matindo tindo. Nasomogi duto mayot kendo ne ok adwar 
weyo somo wendni. Nomor kendo nokawo karatsno 
kuoma тапа ді thuon. Kendo nonyisa gimomiyo koro 


nanyalo neno. Lemba mane agoyo е kom kane aluoko 
dier ot cha ema nomiyo wengena obedo kamano. Ler 
matin mane odongo mogeng o wang' maneno, ne osudo 
ka ne agoyo lemba e mesa. Ne osudo mane oweyo 
wang' ma neno nono! Moloyo to e wang'a kor acham. To 
pod ne anyalo neno mawiriwiri gi wang'a korachich. 

Kane osiepena owinjo wach maberni ne gibiro 
kendo ne gichano mar tera kuonde mane agombonga 
dhiye pile. Ne gitera e Kanisawa gi udi manyien mane nie 
gweng’. Ne gitera e bungu kama opidhie le, yien gi maua. 
Wuodh otieno ne ochalona gi wuodh lek kendo gi pinje 
maonge ka, to mana ma wasomo e sigendini. Kendo 
ngimana ne olokore manyien. 

Piny maruni aparo gima ne daktar owachona ka 
wangena okwo. "Ginyalo bedo maber kama chuth: kata 
ginyalo duogo chandi kendo. Omiyo ti kodgi, ine bergi 
kinde duto odiechieng' kodiechieng'.” Kendo mani ema 
asebodo katimo. 


NG’WONO OK TOW 


Chon gi lala ne nitie ng’ato moro mane ng'won putu. 
Nokonyo ji duto mane dhi ire gi chandruokgi. Mani ne 
omiyo omiye nying' ni Jang'wono. Kane ng'ato dwaro 
pesa kuome to oongego, nodhi modwarone kuom па'аю 
mokelne. Kuom ng'wononeno пуіпае nolak mi nobedo gi 
huma maber. 

Chieng' moro ka nobayo godhiambo mondo oyud 
muya matin kendo orierego komoso osiepene, thuol 
maduong’ nowuok e lum ka ochiko ire ka yuakne ni, 
“Jang'wono, Jang'wono, konya.” 

Jang'wono nopenje ni, “Atimni ang'o?" 

Thuol ne oduoke ni, "Asekayo nyathi Ruoth motho. 
Kendo Ruoth osechiwo chik ni askachene mondo odwara 
kendo onega ka giyuda. Yie mondo apondi e odi." 
Jang'wono ne oyie to noluor. Nowacho ni thuol ni, "To ma 
in mana thuolni, anyalo kani e oda nadi ma itam askeche 
Ruoth yudi? Ka aketi e kiropani to nyaka ang' askechego 
penja gima ating'o. To ka apandi ei oguta maruakoni to 
bende nyaka gibi gineni." | 

Chutho chutho nenore ni yoo mayot kata mariek ne 
onge mane Jang'wono nyalo konyogo thuol. To kane 
thuol owinjo ka askeche Ruoth chiegni chopo irgi потеё > 
hombo Jang'wono mondo okonye. 

Jang'wono koro nowachone ni, "Kara mondo 
amuonyi ibed e iya: mak mana ni ka askeche ok ofwenyi, 
to nyaka iyie ni ibiro wuok e iya piyo piyo mondo idhi 
kumidhiye. Thuol noduoke mapiyo ni, "Kara yaw dhogi 
mondo adonjie.” Jang'wono noyawo dhoge malach mi 
thuol nodonje aruya nono. 

Bang'e ni i fo, askeche Ruoth nochopo mane 
gipenjo Jang'wono ka bende oseneno thuol moro. 


' Noduokogi kopenjo пі, “Otimo ang o?" 

Askechego noduoke ni, "Wadware ma ka wayude to 
wanege. Okayo wuod Ruoth monego." 

"Ooyo, okanene." Jang'wono nowuondogi. 

"Wuothuru wadhi wadware e bungu. Dipo ka 
opondo kuro," achiel kuom askeche ne oduoko. Ne gidhi. 

Bang mano Jang'wono ne owacho ni thuol ni, 
"Asechopo singona kodi. Askeche Ruoth osedhi. Koro 
wuog oko e iya idhi kuma ihero." 

To thuol nodagi noduoko matek ni, “Iwacho ang'o? 
Ayudo gik mamit e iyi kani masebedo ka agombo 
gaming'a kaka nyarogno, ng'ede gi ma moko ma yudore 
mana ei dhano. Mos: kani ok awuogie nyaka atiek chamo 
gigi duto." 

To Jang'wono noduoke ni, "Mano e kaka iduoko 
erokamano киот tim ng'wono mane atimoni?” 

Thuol nokwer ni, “Pok ne awinjo kama dhano gi 
thuol joritoree gi ng'wono!” Omiyo Jang'wono ok ne nyal 
dhi kamoro ka thuol пі e iye. Olo nomake ma nindo notere 
e tiend yath kama ne entieno. Koro ne otuo molung'ore 
alung'a. | 

Kinde тапе onindono, Nyasaye nowacho ni 
Malaika того пі, “Neye kaka Jang'wono ool kendo 
thagore. Dhi ikonye mondo thuol owuog e iye.” 
Malaikano nokawo okombe mar kabur maduong' та ne 
ool.e yath mathoth. Ka notundo kama jali ne orieree, 
nowacho ni Jáng'wono ni, "Nikech ng'wononi Nyasaye 
oora mondo abi akonyi. Madh yadhni." 

Nokawo okombe mane omadho yadhno. Thuol 
nochako ywak matek. "Jang'wono! Mani e singruokwa 
kodi? Ihinya." To Jang'wono пе ok odewo. Nodhi nyime 
gi madho yath: nyaka notieko. Aye nochako ng'ok gi 
sano, mane thuol owuok e iye ka otho. 


——————— M 


nde onyosore 
kogwen miluongoni yamb 
ung’ modhi dalane! 


Jang'wono nobedo kanyo ka de 


— kendo ka ool tat thing. Koch 
“Ліесп ema nochiewe mane och 


NYAKO MA JACHIR 


Nene chon gilala chi liel того nodak gi nyithinde 
machwo abiriyo gi nyako achiel. Dhani ne ni gi adhola e 
tiende ma ok thiedhre, ma iluongoni adhond hiriri. 
Notemo jothieth mang'eny to ne ok ginyal thiedhe. Ajuoke 
gi joyien bende nodhi irgi to ne ok ginyal konye. Kane 
adhola omedore, ne jothiethgo owachone ni pot yath 
moro ema ne nyalo thiedhe. To yadhno ne yudore e 
chuny bungu. To bende yadhno ema Apul apul ne nindoe 
tiende. 

Chieng' moro dhano nonyiso nyithinde kama 
yadhno ne nitie: to ne giluor ni Apul apul nyalo negogi mi 
chamgi ka gidhi kuro. To nyare achielno nong'eyo ni ka ok 
othiedh tiend mingi, to obiro ol to bang'e obiro tho! 
Nohero min mare ahinya. Omiyo chunye ne thage kuom 
wach tuo minno, kendo kane oneno ka min ni kod rem to 
pi wang'e ema ne іиті. 

Chieng' moro nochiewo gokinyi mathi! Ne osewalo e 
chunye ni odhi dwaro kuma yadhno ne nitie. Nowuok 
akuwo mane odhi; kata ne oluor kamano. Nodhi mos mos 
ka pi wang'e chwer mathoth nyaka e lembe. Ne en wuoth 
mabor: to noramo ni nyaka ochop e bunguno mi oyud pot 
yadhno moterne min mare. Nochopo kuro gokiny., 
moyudo ka Apul ари! ne.onge е bwo yadhno. Mani 
nomiye chir mane oidho yadhno piyo piyo mondo opon 
ite. Kuom hawi marach Apul apundego noduogo noyude 
e wi yath. Luoro nomake mane otetni ateta. To hape ne 
ber ahinya. Apul apundego nonindo e bwo yadhno ma 
nindo noterogi kanyo piyo piyo nono! Nyani ne ok olor. 
Norito mondo Apul apundego ochiew odhi kuma gidhie. 
Katakamano achiel kuom Apul apundego ma bathe 
konchiel ne  abach onego mane rang'ol, ne ogoyo 


wangene mane опепо nyano @ wi yath kanyo. Omiyo 
-nindo ,notamore tere. Kane nindo osetero jowadgi, 
-rang'ondno nowacho ni nyano mondo olor piny. Kendo 

nochune mondo owerne пати kotinge engeye ka 
.giwuok e:bungu. “Ka ok inyal ting'a kendo werna to 
achami.” Ne obwogo nyano marach kendo luoro nomake 

mang’eny. Wuoyo bende notame. Katakamano nolor 

ріпу moting'o rang'ondno kaka ne odwaro. Noluwo kode 
- yo madhi yorka dalagi kowerni: 

Aluoro gode gi pawe, 

Mwambia, Mungai, Maingi i i 

Aluoraluora, aluoraluora . . . 

Kinde mane owerno kara noluongo mana nyinge 
owetene. Mani nowang’o i Apul apul mane owacho ne 
nyano mondo owerne maber, wer mamit mane miye mor: 

„ ка ok kamano to. ne obiro chame. Nyano koro nomedo 
wer matek mondo owetene owinji. Kendo adier ne giwinje 
kargi abiriyo. Ne gimako opengni ma gipiago. Kendo.ne 

giringo ka gichiko kuma duond nyamingino ne wuokie, 
mane giyude koting'o Apul ари! e ng'eye. Ne ginego Apul ' 

«- ари! ma gikawo nyamingi gidhigo dala. Nyani nogweyo gi 
mor kendo nomiyo mingi yath mane okelone: 

... Adhond min nyani ne othiedhi gi yadhno mochango 

., chuth. Kendo min nobedo mangima kendo mamor 

,. ahinya. Dhakono kaachiel gi nyithinde duto, ne wuoro 

pa awuora, kendo ne chalonegi mana lek. Kendo: nyare 
„achielno ne winjo ber kinde duto mane ji biro neno-hono 

- mane otimore ne mane omiyo idendeni Nyako Ma jachir. 
Ji duto ne mor kod chir nyano. Ne gipake kod wer gi 
pamo. Kendo morne nomedore-koneno ka min koro ne 
wuotho, kendo dende ber to wang'e bende ler kendo 
osiko ka omor. ` iid сые 

JANEK MALING’LING 


Thagruok ne a ago chon chakre kane an nyathi. 
Mama notho nowewa nyithindo ang'wen, nyimegena 
ariyo: achiel maduong' to gi owadwa matin. Minwa 
madire ne ok oherowa kendo ne otimo matek mi oketho 
kindwa gi wuonwa kuom donjonwa kendo wachone 
miriambo kuoma. En ema ne wuonwa winjo wachne. 
Kata mane miriambo mane nenore ni ne ok adiera. 

Nyamera maluwa nodhi tedo chon, modhi gi chwore 
e taon moro e Rift Valley. Koro ne wadong' Nairobi ji 
adek, gi wuonwa to gi minwa madireno. To ne ok giritowa 
maber kaka nyithindgi. To moloyo wuonwa koro ne ok 
chal ng'ama nyalo rito ot. Ne watemo loso kodgi to ne 
onge lokruok bende ne ok gichik itgi ne wechewa. 

Kane atieko somb klas apar gang'wen, A levels 
nayudo tich gi jo sirikal. Tim Babana nomiyo achayo 
jomachwo kuom kinde mathoth nyaka ne aromo gi ng'at 
mane aparoni timne opogore. Napo ka ng'atni omiya ich. 
Bang' mano osiepwa kode ne okethore. Noringa kinde 
ma ne adwaro konyne moloyo. Nodhi medo somo India. 
Kane osebedo kuro moromo, nondikona barua machiek 
konyisago kaka somba ne tin ma ok aromo bedogo 
chiege dipo ka akelone wich kuot kuom osiepene ma 
mondgi osomo. Ok ne achako апепе kendo. Bang’ mano 
ne amedo chayo ehwo kaka jonek ma ok wuo. Tim ng'atni 
nomiyo achalo chuth gi nga't monegi mos mos. 

Ne akonyora maber ne ayudo nyathi manyako 
jamoto. Kendo naketo chunya e tija mondo apidhgo 
nyathinani. Nabedo jakanyo mar klabu ma gweng'wa таг 
tuke. Kendo ne atimo maber ahinya ma nyiego ne omako 
nyimegena gi osiepena moko. Kindeno noyudo ka 
nyamera maduong' bende nosekendi. En to ne oyudo Mr. 

Ree 


‚ Right kendo ne odhi maber miwuoro. 
Asepuonjora ni chuny jawuond ji. Omiyo iwachonga 
. hi hera onge gi paro! Ne atamora yie gi chwo mogwaro 
` kuom wach kend, ді osiep. Kendo chunya noparo mondo 
adhi e boma moro nono mondo chwo owe chanda. 
Bang'e ne awalo ni onge gima aringo nigi. 

To ne nitie wuowi achiel kende e klabu mane 
timbene nenore ni beyo. En kende ema ne pok otemo 
lawa. Kata mos mar Nyasaye - notamore mosa kata rang 
nono kawaromo. Timneni nomiyo aneno ka chunya 
ohere. 

To ok ne okawo kinde mathoth ka pok jagoni, Jim, 
obedo osiepna. Kendo ne walimore dhukudhuku. 
Nohera an bende nayudo ka amedo here. Kendo chunya 
nogonyore mane aweyo achaye ma ne asebedogo kuom 
joma chwo. Bang' kinde matin Jim ne openjo ka wanyalo 
timo kend. Мауіепе kendo ne wanyiso jonyuolwa parono. 
Gin bende ne giyie kendo ne gigwedhowa. Min Jim ema 
ne ok mor ruok. Ne en gi wach matin e chunye. 

Min Jim ne en gi paro machon ni ji moa e ogendini 
mopogore ok onego okendre. Omiyo ne ok one kaka Jim 
nyalo kenda to aa kamachielo! Jim nohoyo min kendo 
notere mos kuom wachni. Bang'e noyie. Dak marwa gi 
Jim ne ber kendo nobedo ranyisi maber, to moloyo .ıe 
nyimegena ariyo mane omuomore odhi tedo ka pok 
oromo tedo. 

Osiepna moro noduoko kasiema kowacho ni, 
"Chwo duto chalre kuom achaye mar jomamon, kwinyo 
ema gipogorego," Kendo thothgi ne osiema ni an bende 
kik amor ruok ni mara ohera. Chieng'a bende chieng' 
moro nochopi; to ok ne adewo. Nawachonigi ni arito 
nyaka chieng'no notundi. Chwora gi nyara bende ne 


joherore. Kendo ne arfíbr пі mano obedo kamano. Ji 

wachonga ni ngima ok'en puoth maup rose. Nikech rose 
ma maua bende nigi kuthe mathoth. Wan bende.ne wan 
kod dhapwa kaka jomodak. To magi ne ok omonowa dak 
maber, kendo пе wakawogi mana kaka bindhari mamiyo 
kado bedo mamit. Bindhari ka onge to chiemo onge 
ndhadhu, kend bende bedo kamano. 

Apaka mar kwe bedongae nyaka chandruok kata 
masira tundi. Ji nochako chwoyo kodhi maricho mondo 
otung odwa. Jodala gi chwora nochako kuoth. Koro ne 
en Мда achiel to pod ne kamako ich, mani пе thago chuny 
Jim. To mana matin nono ka eka wachako hango dak. To 
kata kamano weche ma pile pile, іо moloyo mane а kuom 
min mare momedo turo chunye. To bende motelo, min 
nogono ne ok mor ni mondo wuode okenda. Magi duto ne 
ok obadha . Nyara achielni nomiyo abedo gi kwe. 

Kata wachni ne ochakore marach rach, gikone ne 
rach. Kinda gi Jim nobiro marach ahinya. Ne koro onge 
winjruok. Jim koro ne winjo mana weche min gi wedene. 
Gin duto ne gineno ni ok anyal nyuol nikech rach ni kora. 
Daktar nopima tone onge gima rach koda. En bende ne 
ochune mondo odhi daktar opime, to nodagi. Nenore ni 
en ema gimoro ne rach kode, to noluoro wich kuot 
nolokore sibuor kar bedo mamuol ka nyambura, kaka 
nosebedo mokuongo. Nochako madho kong'o mathoth 
kendo koro noyanya kinde duto kendo nobedo makwiny 
ka kich. 

Ok ne wanyal wuoyo, bende ne koro ok odwara e ot 
kanyo. Natemo mondo wabed gi kwe to notamore. 
Kendo denda mane ber nodok piny mane adhero. 
Osiepe koro ne temo hoya. Moko ne puonja maber, to 
moko ne puonigi richo. Tomoloyo jogo ma jonyiego. Gin 
ema ne gidwaro mondo kinda gi chwora okethre omiyo 

puonjgi ne richo. Kendo nanyisogi. Gin bende пе goch 
obarogi to pod ne gin mana e utgi gi bet abeta. Pod ne an 
. gi geno ni gik moko biro losore ka wayudo puonj kuom 
jodongo moa korwa gi korgi. To kendo ka ok warikni to 
moloyo to an. To kara wechegi nosetundo kuma bor 
kendone gipek! 

Nochopo chieng' achiel ma Jim nosewalo пі otieko 
wachwa kode e yoo machiek. Nochano mondo onega. 
Noduogo ot komer tak thing’. Nokok kogweyo dhoot 
mondo ayawne piyo onega. Ne atamora yawo. Tone 
odonjo gi thuon modhi okawo le matin ewi kabat mondo 
otong'ago. Natemo ringo to ne ok anyal. Notemo tong'o 
ng'uta gi leno to nageng'ora gi меѓа mi lith меѓа ema le 
ne ochodo moliero piny! Le notur mi loge ema nodong' e 
lwete. Ma ema koro nogoyago ka ng'ama nego thuol. An 
bende ne ok aling’. Nakayo dhoge mapiny ma adwa 
pudho. Mani nomede mirima. Nogoya mi chunya ne 
odhi. Paro mane ango ni akaw nyathina aringgo ne koro 
ok nyalre. 

Kane chunya oduogo nayudo ka an e osiptal, kendo 
koro osiepena moko ema noluora ka gikuyo malich. Jim 
kara ne oseringo olal nono bang' goya. Noweyo ni 
osenega. Osiepna ma nyinge Rosemary nokawo nyara gi 
jatich modhi kodgi e ode kendo ne oloso gi daktar moñdo 
awuog osiptal odhi orita maber ode. Mano nobet kamiáno. 

Nyamera maduong' nong’eyo ni chwora jadhaw, 
nikech ne ajaringonga adhi ode ka ne aneno ka dhaw 
chiegni. Kendo ne okuyo marach ahinya koneno ka 
ithaga. Mak mana ni ne okwera ni ng'ano rach to nadagi 
winjo wechene. Akia gimomiyo nadok kuom chwo kane 
oyudo asesingora ni ok adwar weche chwo. 

Chutho chutho, kara ne ok onego alok parona. Ok 
dabedo e chandruok ma koro angoni. Bang' paro wachni 

kinde mathoth, пе awalo пі ok nachak adog kuom dichwo 
того e'ngimana. Kata natemo matek mondo abed gi 
kwe; kaka ne achiwo ma ok agen chudo moro; to onge 
ber того mane ayudo. Pod пе en тапа koko, gi dhaw to 
gigoch. Omiyo nadhuroe wach dichwo. Kamano e kaka 
mon mathoth e pinyka timo. Adier en tho та mos mos. 
Janek ma ok wuo ne nega mos mos e yore mathoth. 
Nayudo kadwaro muya manyien kendo ma ler. Naweyo 
Jim. Ne ang'ado buche awuon. 

Bang’ higa achiel nayudo ka koro paro mane 
thagago onge ruok: Kendo ne anyalo paro Jim maonge 
mirima moro. Ngima nyaka dhi nyime kata gik moko tek. 
Nyathina ma nyakoni bende koro ne wiye chako will gi 
Jim. Kane openjo to ne anyise ni wuon odhi kumabor ma 
ok onyal duogo. Ne akwayo jatenda mondo oloka adhi 
tich kumachielo. Hawi maber ne oyie mane otera e district 
moro. Kanyo nabede moromo kapok adonjo e yore mag 
klabu. Ji mane wadakgo ne jomang'won. Ne giruaka gi 
mor kendo ne wadak gi hera. Nyathina bende noyudo 
osiepene mane otugogo. 

Ne walimore gi osiepna ma Rosemary e giko juma 
ka thuolo ne nitie. Chieng' moro ka nadhi lime, nonyisa ni 
Jim ne olal gi pesa sirkal kama notiyee: kendo ne idware. 
To mano ok nobadha. Rosemary be ne nigi ode kendo ле 
gidak maber gi chwore. Namedo duokonegi erokamano 
kuom kony mane gimiya. En owuon nonyisa ni an jahawi 
nikech bedo gi nyathi mane atiyone. Nyako koro ne 
chiegni romo dhi skul. T 

Nayudo ni onge ohala temo timo gik mabeyo ni 
dichwo ma ok winj tiend dak maber. Koro ne an gi thuolo 
mar timo gima ahero ahera: kendo mar pidho nyathina 
maber kaka daher. ‹ Denda noduogo mabedo machwe 
kendo mapichini. Korka tich bende ne ok adhi marach. 

Nayudo rang'iny promotion mane ochwala е. ngas 
mamalo. Отіуо ne aloso nyasi matin mane agwelo 
osiepena mogwaro koda jirani. Ne wauch kendo mor . 
gilala. Ne aduoko erokamano ni Nyasaye kuom telona 
kendo konya. 

Chieng’ moro wuora ne ochako wachona wach 
kend. To nakwere mapiyo kendo matek ni, "Ok adwar. 
Amor bedo kaka an maonge dichwo.” ОК пе ochako 
openja wachno kendo. : 


ADONGO GI NG’IELO 


Dhako того ni Adengo nodak е dala moro e pap 
machiegni gi nam Loiwe. Dhani ne en japur mariek kendo 
noratego kuom tich. Omiyo nong'ere kendo ji nohere. 
Nomew kendo nopidho jamni mathoth. Chiemo bende 
ne engo e derene. Kane kech nitie ji ne dhi ire gi jamni 
kaka dhok, diek gi rombe mondo giwil kod cham. Adongo 
пе en jachiwo, mane konyo ji duto mane odhi dwaro 
kony kuome. Ji ne puoye ahinya kuom timne maber, 
Kendo jonyuol mang'eny ne nyiso nyithindgi mondo okaw 
kit Adongo. | 

Adongo ne odak machiegni gi Ng'ielo, ma bende ne 
japur. To ok ne ratego. Ne en jasamuoyo. Omiyo ok ne 
ongere kata mewo kaka Adongo. Kata en bende 
nopidho cham machalre gi mag Adongo, kaka budho, bel 
gi rabuon; mage ne ok do kendo lope ok ne ochung 
maber. Omiyo e kinde mag keyo jadiré nta Adongo ne 
yudo chiemo mang'eny. To Ngielo ne a nono! Kiteno rié 
omiyo ji ok ne lime mathoth. Ne en janyawo kendo iye 
bende ne lit. 

Ng'ielo ne nyiégo marach omako gi Adongo. Kendo 
ne odwaro gi mane onyalo timo mondo otam Adongo tiyo 
matek e puothe kata yoo mane onyalo kethogo nyinge gi 
tim maber mane osebedogo. Omiyo nodhi ir osiepne ma 
Tula mondo onyise gima dotim. Tula nonyise mondo odhi 
one ajuoga. Ne nitie ajuoga moro ma kite ne rach.ahinya 
e gweng'no kendo ji ne ok dware. Ajuogano nokelo 
tuoche gi masirni mathoth e gwang'. En gi Ngiielo ji апуб, 
ema ne gimono jogweng' neno kata winjo maber. 
Katakamano Ng'ielo nodhi ire mondo otimne gimoro 
marach manyalo hinyo Adongo. Ajuoga nowachone ni ne 
edwaro gweno achiel madichol, diel achiel madibo gi dhok 

apar, eka ne onyalo losone wachno maber. 
Bang’ chiwo gigo ajuoga nopuonjo Ng'ielo wend 
| thieth mondo odhi ower ka en duk kendo omiel kochikore 
e puoth Adongo. Wendno ne dhi kama: 

Osinde, osinde 

Тіі e puoth Adongo; | 

Osinde, osinde an Ngielo ета аоп; 

Osinde, osinde, dongi e puoth Adongo: 

Ng'ielo nodok dala ka en gi adier ni osinde biro dongo e 
puoth Adongo mana gi e kindego ka oluwo duto kaka ne 
ajuoga dwaro notim. Nodok dala gi mor. 

Kinyne gokinyi kane Adongo odhi e puothe, Ng'ielo 
noluwe ling’ling’ mondo onego kaka Adongo puronga: 
kaka ochako kendo kaka otieko. Adongo nopuro chakre 
gokinyi nyaka godhiambo eka ne oweyo mondo odog 
dala. Bang'e kane osea, Ng'elo nolonyore duk mochako 
wend osinde. 

Osinde, osinde 

Tii e puoth Adongo; 

Osinde, osinde an Ngielo ema aon; - 

Osinde, osinde, dongi e puoth Adongo: 

Bang’ tieko wendno osinde nochako dongo e puoth 
Adongo; to moloyo osinde ne ng'eny kendo boyo kama 
Adongo ne osepuro chieng'no. Kanyo koro ne chalo 
kama ne pok opur. Ng’ielo nodhi dala kamor mana ka 
jalupo ma poya momako mbutane maduong' mokuongo. 
Mor makama ne en mor mar nyiego. 

Kinyne kane Adongo odhi e puodho, nobwok gi 
gima noneno. Kendo noparo ni gimoro ne rach kode. Ok 
nonyal yiegi gima noneno koparo ni kanyo e kama nyoro 
osepuro. Kendo noparo nimano en lek marach. Bang'e 
chir nomake mane odhi nyime gi puro kanyo kendo. 

Chakre chieng'no Ng'ielo nochako opondo kamoro kendo 
ne onyiero Adongo kaka tong'ore gi puro osinde. Kendo 
chieng’no Adongo nopuro ka maduong' moloyo kaka 
nosepuro nyadiriyo. Nodok dala godhiambo komor ni ne 
osetiyo tich maneno. Noneno ni obiro tieko doyo bang’ 
juma achiel. | 

Kara ne ok ong'eyo пі Ng’ielo pod ni kode gi wach 
marach. 

Rang’e пі і, Ng'ielo nodhi odudore mana Ка ngeta 
mopi. Kendo osinde nochako ti mathoth e puodho mane 
oketho cham te mane oyudo dongo maber. 

Kinyne ka Adongo nodhi e puodho, ok nonyal yie gi 
gima ne oneno, kendo іуе nowang' ahinya. Tiendene 
kaachiel gi chongene nonyosore. Dhoge notwo kendo ne 
ong'amore mane ok onyal wuoyo. Nochalo ng'ama neno 
gi dhoge kar wengene! Kata olawo ok nonyal muonyo 
makal e dwonde. Adundone bende ne gwecho matek. 
Noparo nonyalo podho. Kata kamano tekone noduogo 
mos mos mine otiyo e puodho ka liech nyaka odhiambo 
ека ne oa. Ng'ielo pod ne opondo kamoro range mos 
kendo nyiero kamor malich. 

Ng'ielo nodhi nyime kod sando Adongo kuom ndalo 

` mang'eny. Adongo nodhero nikech paro mathoth kotemo 
mondo oyud gimomiyo osinde ne chande e puothe. Ne ok 
onyal chiemo maber; тоте norumo te. Kendo ji ne 
wuoro ahinya gimatime. Nodhi nyime gi pur. Ok noweyo 
pur. Noramo ni nyaka oyud gimomiyo osinde ne chande. 

Nodhi ir osiepne moro mogeno e gweng' kanyo 
mane en Othin Othin, mondo ong'adne rieko. Othin Othin 
nowachne ni odhi opur to kotieko godhiambo to owuondre 
ni odhi dala. Aye odhi opond kamoro machiegni gi 
puodho, dipo ka ofwenyo gimatimore. 

Nodhi motimo kamano. Ee'yawa, Adongo noneno 

Ng'ielo ka wuok е bungu machiegni, lonyo lepe dong' duk 
to chako wero wer moro. Aye noneno ka osinde chako ti e 
puodho kama ne osepuro te! Kendo nowuoro ni kara 
jadire ema ne osethage kindegi duto. Mani noyudo ka ne 
Adongo osechako tang’ gi Ng'ielo. 

Noparo ni mondo odhi omak Ng'ielo rando kinde 
mane otimo kamano e puodho kanyo. To paro machielo 
nokwere: mane oweye. Nowalo mondo oriti obi ong'eng'e 
mana e nyim jodala duto. Kane odok dala chieng'no 
gotieno nonyiso jogweng' maling'ling' gima Ng'ielo 
osebedo katimone. Kendo jodala ne dwaro mondo otim 
gimoro ni Ng'ielo nikech wachni ne rach nigi. Jodala duto 
noyiere mondo giket ni Ng'ielo obeto kinyne. 

Okinyi mang'ith Adongo nodhi e puodho ka mapile; 
kendo notiyo matek. Jodala duto noluwe kalidho kendo 
pondo mondo kik onegi. Ng'ielo bende nodhi mopondo 
but puodho kamoro. Kane Adongo otieko pur godhiambo, 
nodhi ir jodalagi kaka ne gisewinjore kendo chano. Matin 
nii, Ng'ielo nothinyore koa kama nopondoe, mochiko ka 
puodho mi olonyore duk, kendo ochako wero wend 
osinde. 

Osinde, osinde 

Tii e puoth Adongo; 

Osinde, osinde an Ng'ielo ema aori; 

Osinde, osinde, dongi e puoth Adongo: 

Osinde ne ochako dongo e puodho. Jodala noneno 
gimatimore Ката ne gipondoe. Kendo ne giwuoro. 
Katakamano igi nowang' mane gigoyo Ngi'elo nyaka ne 
ohulonegi kaka ne oyudo yadh Osinde. Ne giwang'o ode 
mane giriembe kaachiel gi nyithinde. Ajuoga bende ne 
giwang'o ode ma giriembe gi nyithinde duto. Adongo to 
noyudo gweth mathoth. Jambe gi chambe nomedore, 
mobedo jamewo ahinya. Kendo nodak kowinjore gi 

jogweng' kaka osiepene kinde duto. Jogweng' bende 
nopuonjore kuome ni tich matek kelo dongruok mang'eny 
koda mwandu bende. 


en staf, gf 


HAWI MOPONDO 


Nawuoyo gi chunya mos karango nyithindo mane 
ringo kadhi skul gi mfukegi mag skul ka giting’o e gokgi ni, 
“Un johawi malich.” Kata ne gingi tiendegi nono е tho 
kendo e koyo mang’ich, ne pod nyiego omaka kodgi 
kendo chunya bende ne lit malich. Moloyo kane aneno ka 
gikadho but odwa ka gimor. Kinde mang'eny пе pi wang'a 
маг. 

Kinde makamago парепјога kenda gima omiyo 
nayudo chandruok. Jonyuolna bende ne tiyo matek pile, 
to pod ok ne ginyal chulona pesa skul. Pesa mane giyudo 
ka gitiyo ni jomoko e puothegi noromo mana chiemba gi 
mag owetena adek. 

Kane an jahigni apar gang'wen, nayudo hawi 
marach. Odhiambo moro kane wachiemo ng'ato moro 
noduong'o dhoot ті ne wabuok. Ne ok wabednga gi welo 
e sechego; to bende chiemo ok ne wango ma welo ne 
dicham. Baba ne odhi yawo dhoot ei mudho. Kara Mama 
Mingi wuon ot mane wadakie ema ne oduong'o. Ne 
wawuoro ahinya. Ok ne wapar ni dobi odwa. Nodagi bet 
e kom mane Baba omiye. To nokwayo mondo odhi owuo 
gi jonyuolna oko. Nikech mudho ok пе giwuok piyo. Ka 
jonyuolna ne oduogo ot ne apenjo matek ni, “En ang'o ma 
Mamano dwaro?" To ok nayudo duoko nyaka kinyne. 
Mama Mingi nobiro penjo jonyuolna ka anyalo dhi mondo 
ati ne nyamin mare Nairobi. Naluor kendo naywak malit 
kane awinjo wachno. 

Nenore ni Mama Mingi ne josewinjore gi Babana 
nikech Baba ne biro yudo pesa moa kuom msacha 
mondo окопу ting'wa mag ot. То Mama пе ok mor gi 
wachno. Kendo pi wang'e ne rengni kotemo hoyo Baba 
mondo olok parone kik adhi tich e dala maduong'. To 

bende an ne ok openja paronakuom wachno. Kendo ne 
awuoro ahinya gimomiyo gik marigho ne timorena! 
Katakamano, jumano ne alemo matek pile pile mondo kik 
adhi e dala maduong’. To lemo ne ok okonyo. Bang' 
ndalo apar Mamana ne ochako Choko lepa e mfuko mar 
jwala. Ne gitin ahinya. Piwang'a.ne odino wang'a! Ne 
aluokora mi aruako lepa mag lemo gi wuora tielo achiel 
kende тоіі. | 

Ме aywak kinde duto kendo Baba пе ok тог. 
Chieng onogo ka saa ang'wen noromo, Mama Mingi 
nobiro oma. Ne akwako owetena adek gi Mama be ka 
agoyonigi oriti. Baba to ne agone oriti gi lweta kende. Ме 
adonjo e mtoka Mama Mingi mafuayo ni joodwa oriti ka ok 
angeyo кита adhiye kata пі naduog karang'o! 

Bang' ringo adhoga adhoga, aming'a, ne watundo e 
dala maduong'. Gik mane aneno ne omiya wuoro gi luoro 
ma гапуат nyocha nodwa маг. Udi maboyo gi mitokni 
mathoth kaachiel gi ji machalo chwarni. Ne pok aparo gik 
такатаді е ngimana. Dukewa matindo та ka даа ne ok 
chal gimoro kipimo gi magi. Gik moko duto mane апепо 
ne lichna kendo ne okawa gi wuoro. To ok nanyal wacho 
gimoro ni Mama Mingi. Chal mane ok odewa. 

Kane watundo, nyamin Mama Mingi nobiro 
noromonwa e mitoka but dhoot kama maua gi lum mokwe 
ne opidhie. Nyamin mareno ne mor gi ji duto. Nyaka an 
bende: kendo nowuoyo ma chunya ne oduogo. Nokwaya 
mondo ater mfuka e ot. Ka ne oneno mfuk jwala mane 
ating'oe giga тапок, nopenja ni, "Magi kende e giki?” Ne 
ayiene gi wiya ni ,"Ee," ka wadonjo e ot. Sano sano gik 
mane aneno kanyo ne okawa gi wuoro! Kombe, kapet gi 
sitima. Gigi duto ne nyienna. E sa matin kende ne okelnwa 
chai maliet gi okombe madongo (kabuche). Ne amadho 
mara to chutho chütho, wang'a nosiko ka kokni karango 

mana gik mane nie odno. Omiyo ne ok awinjo gik mane 
Mama Mingi gi nyamin jowacho. Nyamin Mama Mingi 
тапе abiro tiyone ne nyinge Mama Bahati. Nonyisa ni 
kiny anachak tich kinyne. Kane apenje gima tija en, 
nowacho ni kiny nonyisa. Bang’ chiemb otieno mane mit, 
liet Kendo рек moloyo chiemo mane ang'iyogo, ne onyisa 
kar nindowa gi jatich ot ma kanyo. Chunya ne oparo dala 
kendo nagombo joodwa ahinya. Mani ne en otieno 
mokuongo mane aninde oko chakre nyuolna. 
... Kinyne ne achiewo kendo bang' luokora kendo 
ruako. lepa, nadhi dwaro Mama Bahati. Bang’ madho 
chiach okinyi ne wadhi e siti gi mitoke. Ne waweyo mitoka 
but duka того maduong. Kanyo ema nonyisa ni abiro 
“tiyoe. Tija ne biro bedo gonyo kendo boyo mwandu ma ji 
“okelo; omo ni ji gik ma gidwaro: godhiambo to aduoko 
- “mwandu kuonde ma onego gibedie. 
Kindegi duto mane an gi Mama Bahati ne apuonjora 
gik mathoth e ode kendo e duka. Mokuongo napuonjra 
rudo laka gi mor lak. E duka to napuonjora tije tuto. Ne 
arango kaka Mama Bahati timo gik moko, to abende 
atimo kamano. Mano e kaka napuonjra. Bang’ kinde 
matin kende nang eyo timo tije duto matindo tindo: mane 
oyiena mako pesa matin. Mamana ne jaratiro. An bende 
ne atemo bedo kaka en. Bang’ jumbe, dweche gi higni, 
ne ayudo ka amedo tegno. Nus mar msacha mar higni 
adek mokwongo ne dhi ni jonyuolna. Ka hika notundo 
apar gi aboro ne jonyuolna kawo achiel e wi ang'wen 
kende, to pesa moko ne giweyona. 

Mama Bahati nonyisa ni anyalo kano pesana moko 
go e Posta, kendo ne akwaye mondo onyisa kaka datim 
mano nikech ne ok asomo. Noyie mane atemo keno 
ahinya. Ne adhinga neno jonyuolna даек kata ding wen 
e higa. Kaka ne amedo dongo bende ekaka namedo 

pako Mama Bahati kuom miya thuolo mar puonjora tich 
kuome kanyo. Natiyo matek. Napuonjora пі ngima пі коа 
chiwo ni ji duto. Ne otama е thuolo mar dhi skul to kata 
kamano ne hapa oloyo mag jowadwa mathoth kadala 
maonge tich: to paroni nobirona mana bang'e kane 
aseywak mi abedo gi chuny malit mokuongo. 

Nabet gi Mama Bahati higni ongachiel. Bang'e 
nawalo mondo aweye adhi atem timo maga awuon. 
Nanyise. Wachni ne litnwa waduto nikech ne wasedak 
maber. Nosepuonja gik mathoth. An bende natiyone 
matek kendo ne agene. 

Ne akawo pesana duto mane asekano mit ne agoyo 
oriti ni dala maduong' madok dala, nyalgunga. Bang’ Мда 
achiel ne an kod ohanda maber e kar dukni magweng'wa. 
Thagruok mane ango mokuongo nolokore hawi bang'e 
mos, kendo notimore kaka gweth mane opondo. 


RUDE GI APUL APUL 


Nyiri ariyo ma rude nodak e dala moro matin mane 
ni but God Kenya. Ne gin nyiri ma eka a piny. Achiel ne 
iluongo ni Ciku to machielo ne en Murugi. Ne gichalre ndi. 
Kendo ne ték wacho ni mane e ng’ane kata e mane! Ne 
gin gi owetegi matindo: ma nyiri gi ma yawuowi. 

Ciku gi Murugi ne joherore ahinya. Ne giwuotho 
kaachiel kendo ne gitiyo kaachiel. Kendo ne gihero konyo 
mingi gi tije mag ot. 

Odiechieng' moro ne gidhi moto e bungu. Kane 
giseyudo yien moromo mi gitweyo, Ciku noweyo 
nyawadgi matin mondo odhi oko (pielo). Kane otieko timo 
kamano, nowinjo ka gimoro luwe. Kane orango chien 
noneno ni en mana ondieg Apul apul ema ne ochung' e 
ng'e yath moro machiegni kode. Ciku nobwok. Apul apul 
noloso kode ni, "Ha, ha, ha, kara in ema ikwalonga 
olemba e bungu ka?" 

Ciku noduoke, ni "Ooyo, an ok achamga olembe. 
Wabiro kani man moto gi nyamera." To luoro nomiyo 
otetni atetna. | 

“Ме kwer. Aseyudi kendo nyaka ichul.” Apul apul 
nowachone kabwoge. Murugi koro ne wuoro gimotimo 
nyamin nikech nobudho. Nochako dware kendo noyudo 
ka Apul apul loso kode. Kane oneno Apul, apul, nochung' 
ді luoro. Lewe be nomoko: ok nonyal wacho gimoro. 
Apul apul nowacho ni Ciku ka chune пі, “We wawinjre 
kodi. Kiyie bedo chiega to ok abi timo gimarach ni 
nyameru. Abiro weye odhi dala. Wachne oa kani mapiyo 
piyo kapok aloko parona.” Ciku nowacho ni nyamin 
mondo odhi. To Murugi nodagi. Ok nonyal weyo nyamin 
gi Apul apul. Katakamano ka weche nobedo matek, 
Murugi nodhi dala ka ywak malit. Noweyo nyamin e 

bungu gi Apul apul. 

Kane ochopo dala nonyiso jonyuolgi gima ne 
osetimore. To onge gima ne ginyalo timo. Apul apunde 
ne gin le machalo ji kendo ne oluorgi ahinya. Ne gichamo 
ji. 

Bang’ ndalo ariyo Ciku gi Ари! ари! ne ochopo е ot 
matin е chuny bungu. “Мае kama adakie,” nowacho ni 
Ciku, “Ok inyal dhi mabor moloyo ondamo mia abich koa 
ka. Kitimo kamano to chiengno ema nachamie.” 
Nobwogo Ciku kamano. 

Apul apul ne dhinga dwar okinyi kokinyi, kendo 
oduogo godhiambo gi ring le kata dhano. Ciku tone 
okelonenga ring mwanda. 

Bang' dweche ochiko Ciku nonyuolo nyathi majaber 
ma wuowi. Apul apul ne mor ahinya. Nochako nyathino ni 
Karoti. Kane obedo rawera, поспако dhi dwar gi wuon 
mare. 

Chieng’ того Murugi поро kochopo e dalagi nyamin 
ma Ciku. To nyamin nobwok kendo nowachone ka ywak 
ni mondo oa kanyo mapiyo, “Chwora koyudi ka to biro 
negi kendo chami, nyathiwa. Wuogi idog dala.” 

Murugi nonyiso nyamin kaka osekawe dweye adek 
kodware. Nyamin noboyone chiemo moting’o oago. 
Murugi ne ok nyal ting'o gik mathoth nikech ne oye”n. 
Bang’ wuotho moromo, поо! mane oidho yath moro 
machiek mondo oywe matin. Kara kanyo e kama Apul 
apul gi wuode ne jokadhongae. Ne gineno Murugi e wi 
yath. Apul apul noyiengo yadhno matek mit dhano ne 
opodho piny matek. Apul apul nogolo nyithindo ariyo e 
iye, to aye ochame. To Karoti noboyo nyithindo ariyogo 
(abogno) gi e oboke. Ne odhi kodgi dala mondo kinyne 
otedne maber ocham. 

To min noneno ka nyithindogo chal kode ahinya 
mane oparo ni gin nyithi nyamin ma Murugi. Ne opandogi 
ei agulu того: ma oyieyo ета nodwaro motedo ni Karoti. 

To Karoti nochich kochamogi. “Mama, gigi ok chal 
ring nyithindo manyoro akeloni itedna, gikech. To wuon 
noduoke ni, "Ling. Bende iseneno ka теги chamo ring 
dhano?” Apul apul nodhawo ni wuode. Katakamano 
nodhi nyime mochamo oyieyogo te. 

Ciku nopidho nyithi nyamingo e agulu nyaka ne 
gibedo madongo. Nogologi око godiechieng' gitugo to 
godhiambo to opandogi ka pok Apul apul gi wuode 
joduogo oa dwar pile pile. 

“Ere gimomiyo tinde tiende ji ng'eny ahinya e 
dalaka?” Karoti chieng' moro nopenjo gokinyi. To wuon 
mare noduoke ni, “Ang'o marach kodi? Tiende nyaka bed 
mang'eny ka. Meru wuok dhi moto duogo, ochako wuok 
kodhi omo pi; to koduogo to odhi rango cham e dero: 
kamano kamano. Omiyo tiende nyaka bed mang'eny.” 
Karoti ne ok oduoko. Nodhi nyime gi chiemo gi nyuka 
mane omadho. 

Kane nyithindogo koro ne dongo Ciku noloso agulu 
maduong' moketo ei dero. Kanyo ema koro ne 
nyithindogo betie gotieno. To chieng' moro gotieno Karoti 
nowacho ni, “Twaro ng'eny ahinya odni." To wuon 
noduoke ni ya, "Wachnitama nyathini. An awuon atwaro, 
meru twaro, to in bende itwaro. Ang'o mamono twaro 
bedo mathoth?" Ok ne Karoti oduoko. Noling'. 

Kane nyithindogo dongo chuth, Ciku nonyisogi kaka 
en ema nokonyo ngimagi ka Apul apul nosenego Murugi 
mochamo. Kendo nyithindogi nochano mondo gin bende 
gineg Apul apui gi wuode Karoti. Ne gipuonjore kaka 
ginyalo- kedo gi ondiegi kendo kaka ginyalo tiyo gi gik 
мепу kaka pelni gi arunge. 

Chieng' того Ciku nopenjo Ари! ари! ni, “Wan 
dhano ka wanindo eka watwaro matek: un Apul ари! to 
utimo ang'o ka unindo matut?” 

Ари! ари! noduoke пі, “Buoyo wuok e dhowa ka 
wanindo matut.” 

| Otieno nogo Ciku nodhi kama chwore ne nindee. 
Ne oyudo kotwaro to ka ne omule, to nochiew. Ciku 
nodok kore mane опіпаое. · Nochako odok koma 
chwore nindee mi oyudo ka buoyo wuok e dhoge. Ne 
oyuke matek ahinya to ok ne onyal chiewo. Nindo noyudo 
osenyose chuth. 
Ciku nodhi moluongo nyithindo ariyoka piyo piyo. 
Ne gipoyo Ари! gi wuode Karoti kendo ne girodhogi ma 
gibarogi ndasi. Karoti noywak ni wuon ni, “Yande 
awachoninga:” To wuon bende noduoke ka ywak ni, “En 
adier nyathina, yande iwachonanga.” To ywak ok 
nokonyogi. Nogogi nyaka ne githo. 

-Ciku gi nyithindogo nokawo chiemo mane nitie 
mane giago odno. Bang' ndalo ariyo ne gitundo dalagi. 
Ciku nonyiso joodgi duto mane osetimore. Kendo kaka 
nokonyo nyithi nyamin nyaka ne gibedo madongo: ma gin 
bende: пе ochopo kama ne ginego Ари! ари! mane 
ochamo mingi.” Joodgi пе mor ahinya nenogi, kendo ne 

 giduoko erokamano maduong’ ni Ngai -Nyasaye mane 
okonyo nyithi Murugi. 


MARIANNE 


Marianne ne rango око gi dirisa топепо nyithindo 
matugo e laro. Ne gin nyithindo man gi higni mopogore 
opogore bende moko ne anyuola. Kit lewni mane 
giruako bende ne opogore. Kendo ne gia e kanise 
mopogore opogore. Mon ang'wen ema ne rito kendo 
rangogi. Mongo ne gin Mama Lily, Mama Anne, Mama 
Margaret gi Mama Sophie. Marianne ne mor ahinya 
konenogi. Mongo ne chwe, dendgi ne beyo Kendo ne gin 
rateke. Ne ging'won kendo ne gimor. Ok ne gidhi matek, 
ne gidhi mos. Marianne noparo gik mathoth mabeyo 
kuomgi. Father Donald bende ne odak kanyo kendo nyith 
kiye nohere nikech-en bende ne oherogi. 

Kindeno Marianne ne hike apar gabiriyo. Kinde 
mane orango oko gi dirisano ne obwonjo to oywak ma pi 
wang’e ema ton kendo ringo e lembe. Noyudo kosedak 

kanyo higni apar gariyo. Kendo koro ne onego 0a. To 
mano kende e kama noseng’eyo kaka dala kendo odgi. 
Kane orango nyithindo mokogo chunye ne paro mana 
chieng’ mokuongo mane ohango chopo kanyo.: tik tik. 
Hike ne abich kende, kendo ne oluor. Nurse miluongo ni 
Mary mane rite e od thieth Nairobi ema nokele e:dala kiye 
kanyo. Ne ok odwar mondo Marianne oter kuonde ma 
nyithi kiye nitie mathoth nikech kuondego ne othung’ 
ahinya. Notero Marianne kamoro miluongo ni OD". 
NYITHINDO MAONGE GI JONYUOLGI е dir Nairobi е 
^. town того matin ката ne mama ne того tiyoe. Chieng’ 
moro Nurse Магу notero Marianne kuro. Kane oneno ot 
marachar, luoro nomake. Notwere kuom Nurse Магу . 
kakayo lwete to oywak. To moloyo ka noneno nyithindo 
matugo kanyiero ie lum. Mon ariyo motegno ne rito 
nyithindo kendo tugo kodgi. Kendo ne ok gidewo Nurse 

Mary gi Marianne ne nenogi ka gidonjo eot maracharno gi 
dhoot mane oyaw. 

Nurse Mary noluongo, Mama Sophie, Mama 
Sophie. Ere і?” Akelo Marianne. Nyako ma nyadundono 
neolor koa e ot malo kabwonjo mane oromonegi gi mor 
maduong’. Bang'e Marianne nong'eye kaka Mama Sophie. 

“Un nadi osiepna? Amor neni, Mary koda in nyako 
matin Marianne.” Nowacho kokwakogi gi ilo. Noruakogi 
gimor mi obet kodgi piny e od budho. Marianne noo! ma 
nindo notere e gok Nurse Mary. “Mos omera,” Nurse 
Mary nowuoro kaka nindo otere piyo. “Ool. En nyathi 
maber. Jonyuolne ne mitoka onego. Kendo polis ne 
owacho ni ok ging'eyo wedene токо. Naparo ni unyaio 
каме ореа Капі nikech ok отог. Kendo osebedo 
kopenja ahinya gima omiyo min gi wuon ok osebiro kawe 
mondo otere dala. Asetemo nyise ni ok ginyal duogo. To 
en nyathi matin ok ong'eyo ni tho en ang'o. Katakamano 
koro to oseweyo penjo kuma min gi wuon jodhiye. Ywak 
to podi oywaknga kadichiel kadichiel. Ageno ni unyalo 
kawe. Ahere, kendo abironga biro nene kayudo thuolo." 

“Onge wach. Wabiro kawe.” Mama Sophie 
noduoko kendo nomedo ni, “Waruake. In bende inyalo 
biro nene ka iyudo thuolo. Ageno ni obiro ng'iyo mapiyo 
kendo тако osiep gi jowadgi." 

E kindeno ema mon adek moko bende nodoniee; 
kendo koro топ ang'wengo nogoyo mbaka gi Nurse Mary 
moromo. Bang’ mano Marianne noruaki mondo odagi е 
dalano. Mani ekaka nobet kendo paro kaka ne omor kane 
Nurse Mary oruake kanyo. 

Sano Marianne nowinjo ka ng'ato duong’o dho ode 
kor nindo mane oduoko ni, “donji.” Кага Laura ета пе 
duong'o. Laura ne osiepne ahinya. “En ang 0 motimi 
Marianne? Isebedo kani aming'a to an bende asebedo 

kariti mondo wadhi waba!” Marianne notimone mos 
kawachone ni, “Aye arangoga gima timore oko gi dirisa mi 
wiya owil gi saa. Kara wadhi?” To Laura nopenje kendo 
пі, “Ang'o motimi. Апепо ka wengeni kwar. Ageno ni ok 
isebedo kiywak kendo?” | 

Marianne noduoke ni, “Doyo aber. Kik chandi kiyie. 
Wadhi.” | 

“Ка onge gimoro to ber.” Laura nowachone 

Ne gilor mi giwuok gi katok ot. Mon ang'wenka 
nonenogi mobuonjo. Mama Sophie nopenjogi ni, “Nyiri 
udhi kamoro?” 

"Ee wadhi bayo. Wabiro duogo piyo.” Laura 
noduoke. 

“Udhi maber,” Mama Lily nowacho nigi. Nyiri 
ariyogo nogoyo oriti ni Mama Sophie. Ne giwuok gi 
rangach mi giridore ka gichiko taon. Mama Sophie 
nowacho ni mine mokogo ni, “Ung'eyo, aparo ni nitie 
gimachando Marianne. Ok omor." Mama Lily to ne paro 
ni kamoro Laura ong'eyo gima ne chando Marianne 
osiepne. To Laura nokwerogi ni, "Asepenje to owachona 
ni onge gimarach.” ' 

Mama Maggie nowacho ni, “Nurse Магу biro 
kawuono. Onego owuo kod Marianne mondo otem yudo 
gima chande.” Mama Margret kata Maggie. Mano ekaka 
osiepene ne luonge. 

. Меде ang'wengo ne OSiepe matek. Giduto ne 
gísomo e kolej achiel kendo bang' tieko ne giparo mondo 
gichak skund nyiri. To chieng' moro kane giyudo nyathi 
makwar kowit e dhoot Ката ne gidakie kaachiel, ne 
giloko parogi. Nyathino ne gichake ni Laura. Kendo 
nobedo nyathi mokuong kaw kata pidh kar kiyeno. 

E higa mokuongo kar kiyeno ne oyudo kony moa 
kuom Father MacDonald mane en jamoko malich. 

== ЫЫЫ ЫЫ ЫЫ ЫЫ ЫЫЫ...) 


Мойто дїк mathoth пе kar kiyeno. Nokelo nyithindo ma 
kiye kendo nomiyogi gik mathoth mane dwarore kanyo. 
Bende ne ohero nyithindo ma nyiri matindo mane somo 
kendo dak е dalano. Koro nobedo kaka wuon nyithi 
kiyego. 

Pesa mane ikonyruokgo e kar kiyeno noa kuom 
Father McDonald, muspal to gi jo taon mane jong'wono. 
Gik moko duto ne tiyore maber ahinya e dalano. 
Nyithindo moko bende ne ji камо dhi pidho kaka maggi. 
Moko bende nobet matin ka pok osiepe kata wede 
okawogi. To moko bende nosiko kanyo mobedo nyithi 
dalano chuth. 

Koro ne nitie nyithindo piero айуо gaboro manyiri 
kanyo; mon ang'wen, mane ritogi, jaduong achiel, 
nurses ariyo ma jokinda, jatedo to gi jotich kata jokony 
ariyo. Kanyono ne nitie nasari mar nyithindo, klas achiel, 
od tugo, od buge gi kar somo, kar thieth, od budho, ute 
nindo to gi udi moko mapile. 

Mon ang'wengo norito nyithindogo maber mana 
kaka megegi ne nyalo ritogi. Omiyo onge gima ne 
nyithindogo ochando. Kendo nyithindo manyirigo duto 
nohero megego machalre. Nikech mongo nosomo 
maber, ne gipuonjo nyithindogo kit somo duto madwarore 
e skul. Kendo e giko higa ka higa ne gitimo penj achiel gi 
skunde moko. 

Nyithindo matindo mane ni kanyo bende norit kaxa 
itimo kuonde moko. Moko ne tindo; moko ne bet dongo. 
Giduto ne gin gi gik tugo. Dalano ne ji odakie gi mor. 

Kane Marianne gi Laura oneno ice-cream, Laura 
nopenjo Marianne ka dodwar ice-cream! Ne gidonjo e 
dukano ma ginyiewo ice-lollies агіуо. Ne giyudo osiepegi 
токо modak machiegni mit ne gidhi mi gibet kodgi. 

Osiepegigo ne paro ni Marianne gi Laura a kanyo 
chieng'no. To ne gikwerogi ni ok ginyal a ka pok-gineno 
Nurse Mary. “Nurse Mary biro kawuono kendo wabiro 
bedo Капі киот ndalo ariyo, adek moko.” Laura 
noduokogi kamano. Achiel kuom nyigo nowachonigi ni, 
"Kara ber. Kara kiny ubi korwa, wabudhi. Ukel Nurse 
Mary bende.” To Marianne noduoke ni, "Wan to kiny 
wanabi. to ok wanyal wuoyo kuom Nurse Mary. Kata 
kamano kiny wanatem jiwe mondo obi kodwa." Laura 
noduoko ni, "Kara ber. Oritu ma sani. Kiny wana nere." 
Ne gigoyore oriti riat, mit giwuok kanyo ka gidhi pacho to 
gichamo ice-cream ka giwuotho to gi wuoyo. 

Kane Marianne gi Laura jotundo dala, Mama Sophie 
nowachonigi ni, "Nurse Mary nika." Nyigo noreto mondo 
gidhi gi mos Nurse Mary. Nyiri duto ma kanyo nohere. Ne 
gibedo gi mor mathoth ka pok kinde nyithindo mar nindo 
ochopo 

Bang' mano Nurse Mary nodong' e od budho gi nyiri 
ariyogo. Nurse Mary nobwonjo kodgi gi mor kawacho nigi 
ni, “Uwinjo nadi kuom yudo thuolo mar аһ medo somo?" 
Marianne noduoko ni, "Mad ne kik bed kamano." 

Nurse Mary nowuoro kawacho ni, "Nang'o iwacho 
kamano?" 

To Marianne nonyise ni, "En manani ok adwar weyo 
kani ni adhi e skul machielo midakie. Kani chalona 
dalawa." Marianne nonyiso Nurse Mary kamano. 

Kendo Nürse Mary noduoke ni "Ang'eyo kaka iwinjo. 
Mak mana ni ok inyal bedo kani kinde duto. Nyaka idhi 
oko mondo ipuonjrigo gik mathoth kaka jomatindo wadu 
moko. An gi adiera ni idhi yudo ka skul midakie ber. 
Kendo ng'e ni dala to osikoka. Inyalo biro ka thuolo nitie 
mondo inewa. Ok idhi chuth. Kinde mag rusa ibironga 
duogo kani. Ka e dalau." 

Father McDonald noyudo ka ni kanyo kendo en 
bende ne owinjo wechego. En bende noyie kowachi ni, 
“Gima Mary owacho ni kare. Ubiro lalnwa, wabiro gombo 
nenou, to un bende ubiro gombowa. To usetiyo matek mi 
uyudo scholarship mar dhi e school machielo. kuom 
skunde mabeyo e pinywaka. Wamor kendo wan gi 
sunga. Dhiuru adhia. Usom matek. Wananeu ndalo 
rusa.” 

“Erokamano uru: Nurse Mary gi Father McDonald. 
Weche ma uwachonwa biro konyowa.” Marianne 
nonyisogi. Kendo Laura noyie gi wechego kabwonjo. 

Bang’ ndalo adek nyiri ariyogo nochung' e dhoot ka 
gigoyo oriti ni jowadgi kaachiel gi mon ang'wen mane 
ritogi kanyo. “Nyaka wadhi piyo, nono to gari dhi weyowa, 
Nurse Mary nowachonigi.” Меде ang'wenka, Father 
McDonald to gi jomoko duto modak kanyo ne ogoyo oriti 
ni Marianne gi Laura ka gikwakogi akwaka. megego duto 
nowachnigi ni, “Oritu. Nyasaye obed kodu.” Father 
McDonald to nogoyo nigi. Uwuoth Maber.” Mama Sophie 
noparonigi ni, “Kik wiwu wil gi ndiko.” Giduto ne gin gi 
gima giwacho negi. Nurse Mary noywayogi mondo gidonj 
e mitoka. 

Marianne nowacho пі, “Wanereuru e ndalo rusa.” 

Laura nosingore ni, “ Wanandik ma ok olewo kata 
matin.” 

Mano e kaka ne gia dala mogik gi mitoka kagidhi 
skul: ka gifwayo kendo gigoyo oriti ni Father, теде, . 
ang'wen mane ritogi, jotedo, jothieth gi jotich. 


GIMOMIYO OTOYO NG'UTE OBAM 


Otenga gi otoyo ne gin osiepe ndi; kendo ne gidak 
kaachiel. Otoyo nohero otenga nikech otenga ne nyalo 
huyo ma kel chiemo piyo, kendo kinde duto ma otenga ne 
ohuyo ne oduogo kod achama того. Otoyo to пе kawo 
kinde mathoth eka oyud chiemo. Omiyo kane oyudo 
chiemo to ok ne opog ne otenga ne ochame kende. 

Kinde moro kane otoyo chiemo ne oneno bongu 
kata kombe kich e wi yath. Bongu ne opong' gi mor kich: 
To onge kaka otoyo ne nyalo tundo kuro mondo othodh 
kich. Ne onyiso otenga osiepne kaka ok onyal tundo 
-kuma kich nitie. Otenga noyie konye kendo gi duto ne 
gidhi kanyo. Otenga ne ouyo malo mane ochopo e pet 
kich. Kendo nonyiso otoyo ni mondo opog motimo mo, to 
gi maonge mo. Kik oketgi kaachiel. Otoyo to chunye ne 
dwaro mano chamo mor kich. Omiyo ne oyawo dhoge | 
mondo gimoro amora mane otenga odiro olwarie та ok 
odewo pogo. Kendo nochamo mathoth ahinya. Ma kane 
otenga duogo piny to ne oyudo ka koro otoyo ok nyal 
wuoyo kata wuotho! Kane otenga penje gimotimore to ne 
ok onyal duoke. Otenga iye nowang' ahinya gi otoyo 

. nikech ne oherore kende, kendo ne owuor. Otenga koro 
nodhi dwaro chiembe owuon. Noweyo otoyo ka nindo e 
tiend yath kanyo. To hape ne rach chieng'no. Ne ok 
oyudo gima ochamo. Omiyo noduogo ir otoyo ka po nono 
otoyo ne oweyone mor kich matin mondo ocham. : 
Nodenyo kendo noger. 

To noyudo ka otoyo pod ok nyal wuoyo. Omiyo ka 
ne otenga penje chiemo to osiemone mana iye gi Імеіе. 
Mani nowang'o і otenga ahinya mane oketho osiepgi gi 
otoyo chuth. Otenga no huyo ma odhi yore. 

Bang' ndalo manak, kech nohingo ctoyo nikech 

otenga mane kelone chiemo koro ne onge. To matin 
matin noneno otenga ka huyo malo. Kendo noneno 
boche polo mane ораго ni gin pet kich kod mo ema ne 
otero otenga chamo. Parono nomiyo owinjo ka olape 
ета lwar! | 

Ка оїепда погапдо рїпу гпапе опепо оїоуо Ка 
rango malo, nochako duogo piny. Otoyo nong'amo 
dhoge ochamgo mor kich. Ne oparoni otenga odiro kaka 
chon ka ne pod gin osiepe. 

Otenga nodhi ire mopenje, "Osiepna, ne ikethona; 
ing'amo dhogi nang'o?" Otoyo noduoke ni, "Ne ageno ni 
ibiro miya mor kich mathoth miago malo. Duokoni ne 
omiyo otenga wuoro. To otoyo pod nomedo wacho ni 
oneno kich mathoth malo kuma otenga huyoe. Eka koro 
ne otenga ofwenyo ni otoyo ne paro ni boche polo gin pet 
kich motingo mo. To пе: ok onyiso otoyo ni mago gin 
boche polo kende. Noweye gi fupeno. 

Ne ochopo kinde ma onego odhi oom mor kich 
kendo, mi nowacho ni otoyo ni, Чп ema koro idhi. An ema 
asebedo ka adhinga e kinde mokadho. Akelo chiemo to 
ichamo kendi: ma kata an.ok imiya. Omiyo in ema nyaka 
idhi." To ne ong'eyo ni otoyo ok nyal dum mi dhi malo kata 
ne chunye dwaro mor kich kamano. Otenga пе oyudo 
yoo mar chulo kuor. Omiyo kata otoyo ne daye to ne ok 
odewo. Nodagi tere e kor polo. 

Bang'e otenga noloko parone. Noyie mar ting'o 
otoyo mondo gidhigo malo: mondo oneye gima otoyo 
ditim. Kinde mane gidhi malono ne owacho ne otoyo ni, 
"Eri koro ateri kuma mor kich ng'enyie, to iwinjo, kik itimri 
marach. ljadwanyri marach kineno mo! Kik icham 
mohingo tekoni: nyalo miyo ibet mapek milwar ріпу mitho. 
Кік ichiem amuoma. Ang'eyo ni chiembi rach." Pod ne 
otoyo paro mana ni boche polo gin mor kich. Bende en ne 

ok odewo gima ne otenga wachone. 

Оіепда nomedo huyo gi otoyo ka oliero e yiwe. 
Bang’ kalo boche polo ariyo moko otoyo koro ne kech 
ohingo ma ok ne onyal konyo, ека otenga nowacho ni, 
“Omera de nyuok. We wakadh boche polo man nyimwa 
kande, wabiro tundo kama morkich ng'enyie.” Mani ne ok 
omiyo otoyo mor nikech koro kech ne ohinge matek. 
Nong'amo dhoge mondo mor kich olwarie, to mani ok ne 
otimore kata matin. 

En ema ne olwar kane Oweyo yier yiw otenga 
mane omako gi dhoge. Otenga notemo konye to ok ne 
nyalre. Kane nyithinde oneno ka gimoro a malo, ne giparo 
ni mano mor kich mawuongi ne odironegi. To kara ne en 
mana wuongi ema ne Iwar. Kuom hawi maber ok notho. 
Ng'ute ema notur. Omiyo ng'ute osiko kobam nyaka sani. 
Dine owe wuoro dikoro ng'ute ok ni kamano! 

WANG’ KAR WANG’ 


Babi gi Dola ne gin nyiri ariyo mane odongo e dala 
achiel. Ne gin osiepe ma ngita gi del. Ji mathoth mane ok 
ong'eyogi maber ne paro ni gin rude. Ne giherore kendo 
timgi maber nomiyo jomatindo gi jomadongo nomiyogi 
luor. 

Bang’ higni mogwarore ne gidongo ma gibedo пуігі 
mopong' mane gidhi tedo ni owete ariyo. Kane okendgi 
ne olos nyasi maduong’. Jodala ne mor ahinya kendo 
chiemo gi math ne thoth. Osiep mane obedo e kind nyirigi 
nomedore bang’ kendgi. Chwogi nogeronegi udi 
machalre. Kendo ne gidak mamor е utegi. 

E hike mokuongo mar kend, Dola nopidh machunga 
achiel but ode. To die jodalagi nohero chamo pot 
machungano. Osiepne ma Babi ne okeche mane omiye 
agulu maduong' mondo oumgo machunga mondo kik 
diek cham pote. Dola ne. mor ahinya gi kony mane 
osiepneno отіуе. Bang’ higni manok kende 
machungano nonyago olemo mathoth. Notero moko e 
chiro to moko nomiyo jodala bende mondo ocham. Ji 
mathoth ne dhi mondo ging'iew machunga kanyo. Mi 
osiepne Babi noneno nyiego. 

Chieng' moro Babi:nodhi od osiepne ma Dola mane 
owachone ni, "Dola osiepna, inyalo duokona agulu mane 
amiyi cha?" 

Penjoni nobwogo Dola! "To Babi, ing'eyo ni mano ok 
nyalre. Ok nyal gol agulu e machunga mak mana ka 
otoye." Dola ne owachone nyiekeno. 

"Ok adwar mondo otoye," Babi nokwer. Adware 
mana kaka ne en kane amiyigo." To mani ne ok nyalre. 
Agulu ne nyaka to. Wachni ne lit ni Dola ahinya. Yuto 


mare bende ne biro dok piny. 

Ne otong’ machunga mane omi Babi aguche! Kata 
kamano osiep mane ni e kind Dola gi Babi nodhi mana 
nyime. Bang' dweche mogwarore Babi nomako ich mane 
onyuolo nyathi manyako majaber. Kendo Dola osiepne 
ema nobedo min nyathino mar batiso. To chuny Dola ma 
iye ne ok mor ka osiepne ne oyudo nyathi nikech ento ne 
ok onyal nyuol. Ne oyudo koseneno ajuoke mathoth 
mondo othiedhe onyuol to negi wachone ni ok ne onyal 
nyuol. Kata kamano ne pod en gi geno ni ndalo moro 
Nyasaye notimne ng'wono е wachni. 

Chieng' maradek bang nyuol, Dola nomiyo Babi tik 
ng'ut molos gi dhahabu kaka chiwo ni nyathi. Ne en tigo 
maber ahinya. kendo min nyathi ne mor ndi. Nyathino 
nodongo ademba kendo jogweng' nohere. Chieng' 
nyuolne, kane oromo higni abiriyo Dola nodhi mowacho 
ne min nyathi ni, "Babi osiepna, yie iduokna tika mar ng ut 
chande?" Kwayoni nobuogo Babi ahinya. 

"Tigo manadi?" Nopenjo gi duol matek. 

"Man e ng'ut nyathini no." Dola noduoke. 

"Winj Dola. Tigono ok nyal gol e ngut Tandi. 
Osebedo ng'ama duong to tigo onge Kama digonygo, 
mak mana ka watere ka jatheth mondo ong’ade.” Babi 
noduoko Dola kamano. 

“Ok adwar ni ong'ade. Adware kaka namiyigo.” Dola 
noduoko. 

Babi noywak ni, "Dola osiepna. We timona kamani. 
Idwaro mondo ong'ad nyathina nikech tiki?” 

“Duokna tika ka iyie,” Dola noduoke ka ok odewo. 

Wachni noter e nyim jodong gweng' mondo oyal. 
Bang’ bura ma iye tek jakom burano nowacho kama, 
“Babi, bende іраго kaka wach agulu mane imiyo osiepni 
Dola ne omiyo otong' yadhe mi oduokni aguchi. Ne itimo 

dwaroni. Omiyo kawuono Dola dwaro tike, en bende 
nyaka timne dwarone.” Jodongo ne ong’ado wach ni 
kinyne nyaka Babi kel nyathi kar bura mondo ong’ad 
ng'ute ogol tigo omi Dola. 

Kinde, mane jodongogo dok e miegi, ne giwuoyo 
mos ka giwuoro gima kiny notimre e gweng' koseng'ad 
ng'ut nyathi ma одо! tigo oduok ne wuongo. Kendo 
wachno nomiyo Dola nying marach; ma koro onge ng'a 
mane dware mondo obed kode machiegni kata wuoyo 
kode. To ne ok odewo kuoth mag jogweng.. 

Babi ne ok nyal nindo. Notemo hombo osiepne 
mondo ong'wonne, to Dola notamore chuth. Kendo ka 
chieng'no nochopo, Jogweng mathoth ne omondo kar 
bura ka рок chieng’ owuok kendo ne giyudo ka kanyo 
osepong gi ji. Jobura noluongo Babi mondo оке! nyare e 
nyimgi. Onge ng'ama ne nyalo wuoyo sano. Ji noling' thi. 

Jang'ad паці nochung' machiegni koting’o le 
manyien. Ne en rabondo ma dende pek. Jakom bura 
nochung' mondo owuo gi ji. “Jothurwa wan kani okinyini 
mondo wabed joneno kuom wach maduong’ kendo ma ok 
ber." Jaduong'no ne owuoyo gi kuyo maduong'. “біта 
dwaro timore ok dobedo kamano ka dine Babi we kwayo 
ni mondo otimne ber gi dwarone e kinde mane ochuno 
Dola ni nyaka duokne aguche giwang'e. Ne otong' yath 
mine oduokne aguche. Mano emomiyo Dola bende ni 
kare kodwaro nong'ad ng'ut nyathi Babi mondo okaw tike. 
Mani ni kare. Ayie chuth." 

Jaduong'no ne obet piny mondo tich ochakre. To ka 
ne rabondo ma janek oting'o le malo mondo otong' go 
ng ut nyathino, Dola nochikore e nyim ji mane okwer 
matek ni, “We. Dibed wich kuot maduong' ka nyathi 
maonge ketho ong'ad ng'ute mana nikech gima rach rach 
ka tik ng'ut. Onge gima nyathini oketho. To nikech nyiek 

min mare koro okele ka, chunge kani mondo ochul richo 
min. Jodalawa, pinyni dichal nade ka wabedo jomachulo 
kuor kuom kuor? Babi nosekethona kane oramo ni nyaka 
amiye aguche gi wang’e. Omiyo ne adwaro mondo en 
bende oneye lit mar lalo giri mihero nikech nyiek ng'ato. 
Kata kamano mondo wachini ogik kanyo.” Jodala gi ji 
mamoko mane ni kanyo ne opamone Dola ka gipake 
matek. 

Jakom nowacho, "Jodalawa, Dola owuoyo maber. 
Pinyni dichal nade ka wan duto watimore jochul kuor? 
Doguru uteu. Kendo mani obednu puonj ma nyaka 
chieng’.” 

Osiepe ariyo go ne owinjore ma kindgi ne obedo 
maber kaka chon. 


50 


1. Winfred Kaunga :Wang' kar Wang 
Jandiko en jago chapa gi 
kambi mar Wakil moro man 
Nakuru. Osendiko gik 
mogwarore mosewuok e 
magaside mopogore 
opogore. Bende en gi 
sigana maboyo ariyo 
mosendiko to pod ok ogol e 
buk. Mani en sigande 
mohango yudo mich. 


2. Hannah Kihamba : Anyalo neno Kendo 
Jandiko kawo tiegruok mar 
puonjo. Osendiko sigendini 
mathoth, to mani ema 
okuongo loyo e piem. 


3. Jane Nduta Kamau: Nyako ma jachir 
jandiko tiyo gi Peace Corps 
(ma jo America) e ofis gi 
man Naivasha. En jakanyo 
mar Kenya Oral Literature 
Association (KOLA). 
Osendiko sigendini 
mathoth, to mani ema 
okuongo ¡oyo e piem. 

4. Jael Auma Kayo: Gima Omiyo Ondieko 

Ng'ute Obam 

Jael en min ot mohero 
dongruok. En jakanyo 

mar grube mon, to bende 
otiyo gi jorang ngima man e 
kor gweng'gi ma irango gi 
grub jo-Aga Khan. En jagan 
sigendini mang'ith ahinya. 


5. Laila Mohamed: Ng'wono ok Tow 
Jagan siganani 
en nyako matin maja- 
tweng'o. Ohero ndiko 
sigendini. Mani e sigande 
mokuongo loyo kendo yudo 
mich. En Mombasa. 


6. Jane Wangari Thuo: Rude gi Apul Apul 
Jane en nyako ma jaket 
chunye malich. Ne owuok e 
skul ka fis otame, ne otiyo, 
okuno pesa mondo bsomgo 
nyaka klass apar gariyo. 
Bang'e osebedo ka otiyo to 
okawo kos mar goyo chapa. 
Sani to otiyo gi NGO moro 
mar Jo-Kristo. 


7. Dorcas Atieno: Adongo gi Ng'ielo 

8. Wambui Githeka : Gweth Mopondo 


9. Millicent A. Olum : Janek Maling' ling' 
Nyakoni tiyo kaka jago 
chapa gi kambi moro 
Nairobi. 


10. Sukaina Hemani: Marianne 


55 Gimomiyo-OtoyoNg'utesobam-gi SigendiniMoko en kitabu 
moting'o: sigendini apar: abich :gin-sigendwa machon:to-abich іп 
sigendint ma sani Manier kitabu mar ariyo (volume:2)-6 migap 
kitepe ma Kenya Women Literature Group оѕёдоуо neamond 
Kenya” Kitabu mokuongo- ne en Min Nyirixgi-Sigendini Moko. 
Kitabuini\osego-e.dhok mopogore opogore:miwacho thunwaka: 

Sigendint-apargi mit рам To-beride ginrgi. puotij.ne jogo duto 
mawirijo kata" sornogi.--Sigendinigi-ne-oyierckuomt sigendinivtara 
marne oor e piemjondiko gijogan:sigendinima mon mane Kenya. 
Piemni rie ochart со Kenya Women Literature" Group: e-hik 1990. 
Sigendini-ochiko ei sigendini-apar:mancer Kitabuni; rie-6loyo-& ER 
fio; «Mane-oyudo mich: 

Sigendini- ariyo: magin: -Ng'WonDb: ok Tonk aa Wang: AN 
Wang; puonjowa"nt'owinjore-goyo erokamano ліўаію kata me jogo 
mosekonyowa ka wan gichandruektokendo ni ber pile chopo-singa: 
Sigand Nyako mawJlachirnyisoninitieyore-moko-mang’amanyako 
katang'ama wuswinyalo oyo maonge.akwedeé ni mano. wuówikatá 
mano nyako.-«Bedo- gt chir en: gimaber miwuoro.--Anyalo Neno 
Kendo-nyisoni\sayans-nyalotwenyo-yore moko ma wanfo Waparoni 
hono: чата Omiyo Otoyo:Ng'ute-Obam siemo ratiro-rachi wuoro'kod 
ichHlitmar Ferrüok kend; Kerido--rii-rikriiyalo Kelone:rig ato songa: 


Kitape moko mayudore e migawont gin: 
The Motherof Girs:and-Other stories (English) 
Mir Nyirr'gi-Sigendiriirmoko (ku) 
Ngina Abaiseke Amo:N'emegano:Ende-(Kisil) 
Nyina:waAiritu:na.Ng.ano Jngi- (Kikuyu) 
NyinaAbakhanña.Nende-Fsingano Tsiridi (ауа) 
Maona WaiWake (Tata) 
Kametab Tibik Ak AtindonikAlak (Kalenjin) 
Ngoto-Ntoyie-O-Nkúlie Atinin (Maasai) 
Mama Ya Wasichanana Hadithi Zingine (Kiswahili) 
inya wa EltunaNgewalngi (Kamba)? 

